વડોદરા સેન્ટ્રલ જેલમાં યોજાયેલ વિપશ્યના ધ્યાન શિબિરના સમાપન સમારોહ પ્રસંગે જેલ અધિક્ષક હર્ષદ મહેતાએ મનુસ્મૃતિમાં પણ જેલની વ્યવસ્થાનો ઉલ્લેખ છે એવી જાણકારી આપતાં જણાવ્યુ હતું જેલ એ સમાજની વાસ્તવિકતા છે. કોઇપણ માણસ કાયમી ગુનેગાર નથી એટલે જેલના દરવાજા, જીવન ઘડતરની સકારાત્મક પ્રવૃત્તિઓ માટે ખોલ્યા છે. બંદિવાનોની સુધારણા અને પુર્નવાસમાં સમાજ અને સામાજિક સંસ્થાઓનું યોગદાન આવકાર્ય છે.